Държавен вестник, бр. 37, 2006 г., стр. 84

С Т Р .  84
Д Ъ Р Ж А В Е Н   В Е С Т Н И К
Б Р О Й  37
МИНИСТЕРСТВО
НА ФИНАНСИТЕ
НАРЕДБА № 3
от 18 април 2006 г.
за вземането на проби и методите за анализ
за целите на контрола върху акцизните стоки
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определя редът
за вземане на проби от акцизни стоки, вклю-
чително от тези под режим отложено плаща-
не на акциз, за извършване на лабораторни
анализи за целите на контрола върху акциз-
ните стоки.
(2) С наредбата се определят и методите за
анализ за целите на контрола на акцизни стоки.
Чл. 2. Вземането на проби от акцизни стоки
се извършва от митническите органи за целите
на осъществявания от тях контрол по Закона за
акцизите и данъчните складове.
Чл. 3. Наредбата се прилага за следните ак-
цизни стоки:
1. алкохол и алкохолни напитки;
2. тютюневи изделия;
3. енергийни продукти;
4. кафе и екстракти от кафе.
Г л а в а  в т о р а
РЕД ЗА ВЗЕМАНЕ НА ПРОБИ
Чл. 4. (1) Митническите органи имат право
да вземат проби от помещенията, инсталации-
те и съоръженията на:
1. лицензираните складодържатели;
2. регистрираните по Закона за акцизите и
данъчните складове лица;
3. освободените от акциз крайни потребите-
ли на акцизни стоки;
4. всички други лица, извършващи дейности
с акцизни стоки.
(2) Митническите органи имат право да взе-
мат проби от горивото в резервоарите на мо-
торните превозни средства.
Чл. 5. (1) Вземането на проби от акцизни
стоки се извършва от митническите органи.
(2) В случаите, когато вземането на проби е
свързано с повишен риск по отношение на ус-
ловията за безопасност или когато се налага
използването на специализирани средства за
защита, митническите органи могат да възла-
гат вземането на проби да се извършва под те-
хен контрол от други правоспособни лица.
Чл. 6. (1) Вземането на проби от акцизни
стоки се извършва в присъствието на проверя-
ваното лице или негов представител.
(2) Проверяваното лице или неговият пред-
ставител са длъжни да оказват съдействие на
митническите органи, необходимо за улеснява-
не на вземането на пробите.
(3) Когато проверяваното лице откаже да
присъства на вземането на пробите или да оп-
редели лице, което да е в състояние да окаже
необходимото съдействие, митническите ор-
гани определят срок за изпълнение на ис-
кането им.
(4) При неспазване на срока по ал. 3 мит-
ническите органи пристъпват към вземане на
пробите за сметка на проверяваното лице и
на негова отговорност и ако е необходимо,
ползват услугите на компетентно лице или на
друго лице, определено съгласно действащи-
те разпоредби.
(5) Вземането на проби при условията и по
реда в ал. 3 и 4 има същата валидност, както
ако вземането на пробите е било извършено в
присъствието на проверяваното лице.
Чл. 7. При осъществяване на дейностите,
свързани с вземането на проби, митнически-
те органи могат да търсят съдействие от орга-
ните на Министерството на вътрешните ра-
боти, Министерството на икономиката и енер-
гетиката, Министерството на земеделието и
горите и Министерството на околната среда и
водите.
Чл. 8. При вземането на проби от акцизни
стоки митническите органи:
1. изискват документите, удостоверяващи
вида и количеството на стоката, от която ще се
вземат проби;
2. извършват оглед на стоката, от която ще
се вземат проби;
3. вземат проби от проверяваната акцизна
стока;
4. опаковат, маркират с етикети и запечат-
ват опаковките с пробите;
5. съставят протокол за вземане на проба;
6. изпращат пробите в компетентната мит-
ническа лаборатория.
Чл. 9. При вземане на проби от акцизни сто-
ки се прилагат технически процедури и техника
на безопасност, определени в ръководство за
вземане на проби за целите на митническия
контрол, утвърдено от директора на Агенция
“Митници”.
Чл. 10. (1) При вземане на проби от акцизни
стоки се формират следните крайни проби:
1. две лабораторни проби за изследване в
митническите лаборатории;
2. една контролна проба за съхранение в
съответното митническо учреждение;
3. една проба за проверяваното лице.
(2) Когато в протокола по чл. 12, ал. 1 прове-
ряваното лице е изразило нежелание да му бъде
предоставена крайна проба, пробата по ал. 1,
т. 3 не се формира.
Чл. 11. (1) Крайните проби се опаковат, мар-
кират се с етикет и се запечатват с пломби по
начин, който да не позволява тяхното разруша-
ване и манипулиране.